Bycot Israel Is Needed
There is no proof to confirm these products are from Israel. Find a response of mine here سوال۔ کیا اسرائیل مصنوعات کا بائیکاٹ کرنا درست ہے؟ جواب۔ کاروبار عام طور نجی طور پر کیا جاتا ہے اور حکومتوں کو ٹیکس دیا جاتا ہے، جس سے وہ جنگ کرنا چاہیں تو کرتی ہیں۔ اس میں ٹیکس ادا کرنے والی کی مرضی کا شامل ہونا ضروری نہیں ہوتا۔ جیسے ہماری حکومتیں بہت سے قابل اعتراض کام کرتی ہیں، بسا اوقات ظلم بھی کرتی ہیں، جن سے ہم راضی نہیں ہوتے، مگر ہم انھیں ٹیکس ادا کرتے ہیں کیونکہ قانون کی اطاعت لازم ہے۔ اس وجہ سے ہم ان کے گناہوں میں شریک یا راضی نہیں ہوتے۔ ہماری حکومت کے ظلم سے متاثر افراد اگر ہمارا نقصان کرنا چاہیں گے تو ہم جو لاجک ہم انھیں دیں گے وہی ان کمپنیوں کے لیے ہمیں سمجھنی جانے چاہیے، جن کا بائیکاٹ کرنے کا کہا جا رہا ہے۔ اگر کسی کمپنی کا مالک ی یہودی ہے تو یہ لازم نہیں کہ وہ اسرائیلی بھی ہو اور اسرائیل کو ڈونیشن بھی دیتا ہو اور اس کے ساتھ نظریاتی ہم آہنگی بھی رکھتا ہو یا اس کے ظلم کو درست بھی سمجھتا ہو۔ اس کا کوئی ثبوت اب تک علم میں نہیں آیا کہ کوئی معروف کاروباری کمپنی جس کے بائیکاٹ کا کہا جا رہا ہے، واقعی اسرائیلی ہے اور وہ اسرائیل کو براہ راست ڈونیشن بھی دیتی ہے تاکہ وہ جنگ کرے۔ اسرائیل سے تعلق رکھنے والے کمپنیوں پر بھی ٹیکس ہی عائد ہوتا ہوگا۔ مگر سوال یہ ہے کہ پاکستان میں کوئی اسرائیلی کمپنی کام کیسے سکتی ہے جب کہ اسرائیل کو پاکستان نے تسلیم ہی نہیں کیا ہوا؟ جن کمپنیوں کو اسرائیلی کمپنیاں کہا جا رہا ہے ان کے ازرا ییلی ہونے کی تحقیق کس نے کی ہے اور اس کا ثبوت کیا ہے؟ سنی سنائی باتوں پر عمل کرنا درست طرز عمل نہیں۔ جن کمپنیوں کے بائیکاٹ کی مہم چل رہی ہے ان کے مالکان وہ خدمات مہیا کرتے جن کی لوگوں کو ضرورت ہے۔ لوگ اپنی مرضی سے ان سے خریدتے ہیں۔ اب کسی پر پابندی میں لگائی جا سکتی کہ ان سے بائیکاٹ کریں۔ یعنی بائیکاٹ مسلط نہیں کیا جا سکتا۔ محض بدگمانی کی بنا پر کسی کا کاروباری نقصان کرانا جائز نہیں۔ ان کمپنیوں سے لاکھوں ملازموں کا روزگار وابستہ ہے۔ ان کو معاشی بحران کا شکار کرنا ظلم ہے۔ مسلمانوں کو ہدایت دی گئی ہے کہ خبر کی تحقیق کر لیا کریں۔ اور بے بنیاد بد گمانی سے بچیں کہ بعض گمان گناہ ہوتے ہیں۔ علما کی ذمہ داری ہے کہ لوگوں کو جذبات کی بجائے علم و عقل کی تعلیم دیں۔